Materialvalg



Skarp skalpell (Kan kjøpes på hobbybutikker. Det går også fint med vanlig tapetkniv, men med en skalpell synes jeg det var enklere med de små detaljene.)

Vanlig papir (Dersom en skal lage sjablonger som skal kunne brukes flere ganger, kan det være lurt å laminere arket før en skjærer ut formen)

Skjæreplate (kan kjøpes på hobbybutikker)

Lerret (Kjøpt på Søstrene Grene, kan også kjøpes på vanlige hobbybutikker. Det går også fint å bruke vanlig tekstil og sette det fast i en ramme eller å tape godt til et fast underlag.)



Sjablonglim for å feste sjablongen til bakgrunnen og samtidig kunne ta den bort etterpå. (Kjøpt på Jernia)

Klarlakk for at fargen skal feste seg bedre etterpå. (Kan kjøpes i alle malebutikker og hobbybutikker).

Svart spraymaling (det finnes jo all verdens farger. Denne gangen har jeg holdt meg til svart. Kjøpes i malebutikker eller i vanlige hobbybutikker.)



Da dette arbeidet ikke kunne males direkte på veggen jeg tenker at bildet skal være har jeg brukt Gimp for å redigere og lage en illusjon av motivet mitt på riktig plassering.

Jeg har brukt ulike verktøy for å kopiere både mannspersonen og sommerfuglen over på bildet av den røde veggen.